Ericus Erikson
Ericus Homberger Erikson (natus Erik Salomonsen Francofurti in Magno Ducatu Hassiae 15 Iunii 1902; mortuus Harvici in Massachusetta 12 Maii 1994) fuit psychologus evolutionarius et psychoanalysta Germanoamericanus, qui ratione evolutionis psychologicae hominum innotuit. Clarus est ob notionem discriminis identitatis excogitatam. Kai T. Erikson, filius, est sociologus Americanus. Erikson, quamquam gradu baccalaureato carebat, professor in institutionibus maximi momenti docebat, inter quas universitates Harvardiana, Californiensis Berkeleiae, et Yalensis. Inspectio a Review of General Psychology anno 2002 edita eum duodecimum a maximo psychologo citato saeculi vicensimi aestimavit.